text: গৌরীপ্রসন্ন মজুমদার ( ৫ ডিসেম্বর ১৯২৫ -
  ২০ অগাস্ট ১৯৮৬) বাংলা আধুনিক ও চলচ্চিত্র সংগীতের বিশিষ্ট গীতিকার ও সুরকার। বিংশ শতাব্দীর দ্বিতীয়ার্ধ জুড়ে বাংলা ছায়াছবি ও আধুনিক গানের জগতকে যাঁরা প্রেমাবেগ-উষ্ণ রেখেছিলেন তিনি তাঁদের একজন। গীত রচনায় তাঁর বৈশিষ্ট্য শব্দচয়নে। মান্না দের গাওয়া তাঁর লেখা ‘কফি হাউসের সেই আড্ডাটা আজ আর নেই' ২০০৪ সালে বিবিসির জরিপে সর্বকালের সর্বশ্রেষ্ঠ ২০টি বাংলা গানে ঠাঁই পেয়েছে।
  
  জন্ম ও মৃত্যু 
  গৌরীপ্রসন্ন মজুমদার ১৯২৫ সালে ৫ ডিসেম্বর পাবনার ফরিদপুর উপজেলার গোপালনগর গ্রামে জন্মগ্রহণ করেন। বাচ্চু’ ছিল তার ডাক নাম। তার বাবা গিরিজাপ্রসন্ন মজুমদার ছিলেন বিখ্যাত উদ্ভিদবিদ। গৌরীপ্রসন্ন মজুমদার ১৯২৪ খ্রিষ্টাব্দের ৫ই ডিসেম্বর জন্মগ্রহণ এবং ১৯৮৬ সালের ২০ আগস্ট কলকাতায় মৃত্যু বরণ করেন।
  
  জনপ্রিয় গান 
   আমার গানের স্বরলিপি 
   গানে মোর ইন্দ্রধনু
   মাগো, ভাবনা কেন, আমরা তোমার শান্তিপ্রিয় শান্ত ছেলে 
   বাঁশি শুনে আর কাজ নাই সে যে ডাকাতিয়া বাঁশি 
   ও নদীরে একটি কথা শুধাই শুধু তোমারে
   এই সুন্দর স্বর্ণালি সন্ধ্যায়, এ কী বন্ধনে জড়ালে গো বন্ধু
   এই মেঘলা দিনে একলা ঘরে থাকে না তো মন
   কেন দূরে থাকো শুধু আড়াল রাখো কে তুমি কে তুমি আমায় ডাকো
   এই পথ যদি না শেষ হয়
   আমার স্বপ্নে দেখা রাজকন্যা
   কফি হাউসের সেই আড্ডাটা আজ আর নেই
   শোন একটি মুজিবরের থেকে লক্ষ মুজিবরের কন্ঠস্বরের ধ্বনি প্রতিধ্বনি আকাশে বাতাসে ওঠে রণি... বাংলাদেশ, আমার বাংলাদেশ
   প্রেম একবার এসেছিল নীরবে
   এমন দিন আসতে পারে
   আমি যামিনী তুমি শশী হে
   কী আশায় বাঁধি খেলাঘর
   তোমার সমাধি ফুলে ফুলে ঢাকা
   ও মালিক সারাজীবন কাঁদালে
   এই মোম জোছনায় অঙ্গ ভিজিয়ে
  
  পুরস্কার ও সম্মাননা 
  মুক্তিযুদ্ধে অসামান্য অবদানের স্বীকৃতিস্বরূপ গণপ্রজাতন্ত্রী বাংলাদেশ সরকারের পক্ষ থেকে তাকে ২০১২ সালে "মুক্তিযুদ্ধ মৈত্রী সম্মাননা" জানানো হয়।
  
  তথ্যসূত্র 
  
  Jupiter
  
  2. অঞ্জলি বসু সম্পাদিত সংসদ বাঙালি চরিতাভিধান (দ্বিতীয় খণ্ড) চতুর্থ সংস্করণ তৃতীয় মুদ্রণ। ISBN 978-81-7955-292-5 (Vol.II)
  
  বিষয়শ্রেণী:বাঙালি কবি
  বিষয়শ্রেণী:বাঙালি গীতিকার
  বিষয়শ্রেণী:বাঙালি সুরকার
  বিষয়শ্রেণী:১৯৮৬-এ মৃত্যু
  বিষয়শ্রেণী:১৯২৫-এ জন্ম
title: গৌরীপ্রসন্ন মজুমদার